TÁRSULATI ÜGYEK. 61 



3. A szavazás megtörténvén, elsötitkár jelenti, hogy a Választmány javas- 

 lata mellett 47 tag, míg az ellenindítvány mellett 29 tag szavazott felállással. 



Elnök bejelenti, hogy a rendkívüli közgyűlés 47 szavazattal 29 ellenében 

 a Választmány tervezetét fogadta el. 



Erre Ballenegger Eóbert vezetésével a külön indítványnak beadói 

 közül mintegy 20-an eltávoznak. Eeó'di Kálmán, Grósz Lajos és Nopcsa Ferenc 

 báró tagok kijelentik, hogy nagyon sajnálják a különvélemény híveinek a távozását, 

 mert szerették volna érveléseiket tovább is meghallgatni, s tervezetükből azt, 

 amit helyesnek vélnek, esetleg el is fogadni. Ilymódon azonban a különvélemény 

 híveinek érvelését nélkülöznünk kell. 



Elnök jelenti, hogy a kivonuló tagtárs urak önkényt hagyták el a közgyűlést, 

 ami azonban a közgyűlés folytatását nem gátolhatja. 



Ezekután pontonként tárgyalják a javaslatot. Az ellenindítvány itt maradt 

 képviselőinek kívánságára a közgyűlés egyhangúan elfogadja a 10. § olynemű 

 módosítását, hogy a rendes tagot három társulati tag ajánlja. 



ZsiGMONDY Árpád felszólalására a közgyűlés egyhangúan elfogadja a 17. 

 §-beli betoldást, hogy, a közgyűlésen a vállalatok képviselői is szavazhassanak. 



Pávay -Vájna FERENCnek, mint az ellenindítványozók képviselőjének fel- 

 szólalására, a közgyűlés a 19. §-beli választmányi tagok számát a következőkép 

 állapítja meg: 24 geológus, 6 paleontológus, 6 mineralogus, petrografus, 4 ásvány- 

 chemikus, 8 agrogeologus és 12 gyakorlati (bánya-, hidro- stb.) geológus. 



Dr. JuGovics Lajos a 23. §-nál ajánlja, hogy a szerkesztő mellé külön szer- 

 kesztő-bizottság választassék. 



Dr. JuGovics felszólalása utánScHAFARZiK Ferenc a következőket mondja: 

 Külön szerkesztő-bizottságra ezúttal nem lesz szükség, mivel a «Földtani Köz- 

 lönp szerkesztésének irányítása a felügyelő-bizottság teendői közé fog tartozni. 

 Egyébként sem lesz lehetséges, hogy a Közlöny szerkesztése a Választmány fel- 

 fogása és óhaja ellenére történjék, amennyiben a szerkesztő a Választmánytól 

 csak 1 évre kap megbízást és újból való megerősítése kizárólag a sikeres működésé- 

 től függ. Kérem tehát, hogy a tisztelt közgyűlés, ez alkalommal egy külön szer- 

 kesztő-bizottság kreálásától álljon el. A közgyűlés ily értelemben dönt. 



A 25. §-nál NopcsA Ferenc báró, Pávay-VaJna Ferenc azt indítvá- 

 nyozzák, hogy a titkárt ne a közgyűlés, hanem épúgy mint a szerkesztőt a vá- 

 lasztmány válassza. Elnök szavazásra tevén a kérdést, 30 szavazattal 5 ellenében 

 az eredeti szövegezést fogadja el, t. i. hogy az elnököt, alelnököt és a titkárt a 

 választmány kettős jelölése alapján a közgyűlés válassza. 



A 37. §-on végig menvén, elnök jelenti, hogy a tervezetet a közgyűlés 

 egészen letárgyalta. 



Elnök megköszönvén a közgyűlési tagoknak szíves ügybuzgó érdeklődését 

 és kérve valamennyi tagnak a jövőben is összetartó működését, esti 8 órakor a 

 rendkívüli közgyűlést berekeszti. 



Kelt Budapesten, 1919 március 20-án. 

 Jegyezte: Papp Károly elsőtitkár. 



